گونئی امریکا اؤلکه‌سی کلمبیا-نین قوزیی ینده‌کی آنتیوکوئیا اداری بؤلگه‌سینده اکثریتی هائیتی‌لی اولان 10 میندن چوخ مهاجیر امریکا-یا گئتمک اوچون سرحده ییغیلیب.
اؤلکه‌لرینده‌کی ایچ قاریشیق‌لیق و اقتصادی چاتیشمازلیق‌لار سببیله نکوکلی قصبه‌سینه گلن 10 میندن چوخ مهاجیر امریکا-یا گئتمک اوچون کلمبیا پاناما سرحدینی کئچمک ایستییر.
یئتکیلیلر قصبه‌نین توتومون‌دان چوخ یوکسک اها‌لی سیخ‌لیغی‌نین یاشادیغینی قئید ائده‌رک، قیدا چاتیشمازلیغی و ساغلام‌لیق شرط‌لری سببیندن وضعیتین گون‌دن-گونه داها دا پیسلشدیگینی قئید ائدیب‌لر.
نکوکلی نوماینده‌سی زاپاتا مطبوعاتا وئردیگی آچیقلامادا یئتکیلیلری کمکه چاغیرا‌راق "حاضیردا جدی بیر بحرانلا قارشی-قارشییاییق. خصوصی احتیاجی اولان چوخلو مهاجیر وار، اونلارا لازیمی یاردیم گؤستریلمیر و بو اینسان‌لارین اکثریتی چوخ تهلوکه‌لی شرایطده قیدا چاتیشمازلیغیندان اذیت چکیرلر. قیدا، سیغینا‌جاق و اوشاق بئزی کمبودو کسکین شکیلده یاشانیر" ایفاده‌لردن ایستیفاده ائدیب.
